Vladimir Nabokov

Vladimir Nabokov (în rusă:  Владимир Владимирович Набоков, ) a fost un scriitor american de origine rusă.
Familia sa aparținea aristocrației și a fost nevoită să emigreze în SUA în timpul revoluției bolșevice.

Romanele sale au fost influențate de Dostoievski și Kafka, fiind o interogare ironică asupra destinului uman, civilizației occidentale și ale zonelor obscure ale conștiinței.
Se remarcă expresivitatea stilistică ce amintește de stilul prozei ornamentale ruse și tehnica frazei concentrate ce exprimă direct ideile.

Biografie
Născut la Sankt Petersburg, într-o familie cu blazon, Nabokov își descoperă de timpuriu variate talente: învață foarte bine franceza, engleza, germana, este pasionat de pictură, de șah, de entomologie și de literatură (publică un prim volum de versuri la 15 ani). Exilat, își încheie studiile la Cambridge, iar în 1922 se mută la Berlin, unde publică în gazetele emigrației ruse sub pseudonimul  Vladimir Sirin (Владимир Сирин).

Aici apare și primul său roman, Mașenka (în versiunea engleză "Mary"), o mică bijuterie ce-i deschide cariera de romancier. În 1937 pleacă la Paris, apoi în Statele Unite, unde predă literatura la mai multe universități (între studenții săi se numără și Thomas Pynchon) și se dedică vechii sale pasiuni pentru fluturi. 

Din 1959 se stabilește în Elveția, la Montreux. La 2 iulie 1977 moare la Hotelul Palace, unde locuia. Mașenka este romanul pe care, după propriile-i mărturisiri, îl iubește cel mai mult.

O specie de fluturi descoperită de unchiul lui Nabokov poartă numele familiei. Faima lui Vladimir Nabokov este legată, în schimb, de o „specie de personaj“, nimfeta, pe care a lansat-o în 1955, în Franța, prin intermediul unei edituri pariziene specializate în scrieri pornografice. Romanul Lolita, publicat în 1955 și în America, unde provoacă scandal, rămâne cea mai cunoscută carte semnată de Vladimir Nabokov.

A mai scris nuvele, poezie, teatru, eseu, o autobiografie ("Speak, memory", trad. "Vorbește, memorie"), și a tradus din Pușkin (în engleză) și din Shakespeare, Goethe, Musset, Lewis Carroll (în rusă). Cursurile sale despre literatură au fost publicate în două volume separate, unul despre literatura universală, iar celălalt despre literatura rusă. A fost un adversar al personajului lui Miguel de Cervantes, Don Quijote, și al lui Dostoievski.
A fost distins cu National Book Foundation Medal, pentru activitatea sa literară.

În limba română, Editura Polirom a inaugurat în 2008 seria de autor Vladimir Nabokov.

Scrieri principale

În limba rusă 
 Mașenka (1926)
 Rege, damă, valet (1928)
 Apărarea Lujin (1930)
 Ochiul (1930)
 Râsete în întuneric (1933)
 Disperare (1936)
 Invitație la eșafod (1938)
 Darul (1937-1938)

În limba engleză 
 Adevărata viață a lui Sebastian Knight (1941)
 Lolita (1955)
 Pnin (1957)
 Foc palid (1962)
 Ada sau Ardoarea: O cronică de familie (1969)
 Lucruri transparente (1972)
 Uită-te la arlechini (1974)
 The Original of Laura (roman neterminat, scris între 1975-1977, publicat pentru prima oară în 2009)
În limba română
 Lolita
 Ada sau ardoarea
 Vorbește, memorie
 Invitație la eșafod
 Ochiul
 Disperare
 Lucruri transparente
 Rege, damă, valet
 Povestirile lui Vladimir Nabokov
 Mașenka
 Originalul Laurei
 Apărarea Lujin
 Vrăjitorul
 Un hohot în beznă
 Adevărata viață a lui Sebastian Knight
 Pnin
 Blazon de bastard
 Privește-i pe arlechini!
 Darul
 Foc palid
 Glorie
 Scrisori către Vera
 Visele insomniacului: experimente cu timpul

Note

Bibliografie 
 Scriitori străini. Dicționar - Coordonator: Gabriela Danțiș. Autori: Eleonora Almosnino [Nora Iuga], Gabriela Danțiș, Rodica Pandele. Editura Științifică și Enciclopedică, București, 1981.

Legături externe 

 Vladimir Nabokov, scriitor de epistole înamorate, 7 decembrie 2010, Adevărul
Vladimir-Nabokov.org – Site of the Vladimir Nabokov French Society, Enchanted Researchers (Société française Vladimir Nabokov : Les Chercheurs Enchantés).
"Nabokov under Glass" – New York Public Library exhibit.

The Atlantic Monthly – Review of Nabokov's Butterflies
"The Life and Works of Vladimir Nabokov". The New York Public Library, profile and lectures. 2002

Vladimir Nabokov poetry 

Nabokov Online Journal 
"The problem with Nabokov". By Martin Amis 14 November 2009
"Talking about Nabokov"  George Feifer, Russia Beyond the Headlines, 24 February 2010
"The Gay Nabokov". Salon Magazine 17 May 2000
BBC interviews 4 October 1969
Nabokov Bibliography: All About Vladimir Nabokov in Print

Nașteri în 1899
Decese în 1977
Absolvenți Trinity College, Cambridge
Scriitori ruși din secolul al XX-lea
Scriitori americani din secolul al XX-lea
Oameni de știință americani din secolul al XX-lea
Jucători de șah
Agnostici americani
Anticomuniști americani
Entomologi americani
Critici literari americani
Traducători americani
Francezi emigrați în Statele Unite ale Americii
Guggenheim Fellows
Lepidopterologi
Scriitori americani postmoderni
Scriitori cunoscuți sub pseudonimele folosite
Ruși de origine tătară
Șahiști ruși
Critici literari ruși
Memorialiști ruși
Traducători ruși
Eponime ale asteroizilor
Eponime ale craterelor de pe planeta Mercur
Nașteri pe 22 aprilie
Decese pe 2 iulie